****

**Naslov:** **“MENI JE RISATI, A KAMENU DISATI”**

 **Autor scenarija poučavanja:** Suzana Škojo

**Predmet:** Kreiranje odjeće i dodataka

**Razred:** 4.razred, dizajner odjeće

**Nastavna tema:** Srednjovjekovni ornamenti i njihova primjena u suvremenom modnom oblikovanju

**Razina izvedbene složenosti:** viša

**Predviđeni broj sati za realizaciju teme:** 24 (Izvanučionička nastava - terenska nastava – 4 sata, rad u knjižnici – 4 sata / rad u učionici: 16 sati)

**Ključni pojmovi:**

kolekcijska nit, modni eksperiment, modna kolekcija, ornament, srednjovjekovni ornament, stećci.

**Korelacije, interdisciplinarnost i međupredmetne teme:**

Povijest odijevanja (Srednji vijek)

Hrvatski jezik (Kameni spavač, Mak Dizdar)

Računalstvo (Računalna prezentacija dizajna odjeće / Vektorska i rasterska modna grafika)

Povijest likovne umjetnosti (Srednjovjekovna umjetnost)

Izrada odjeće i dodataka (Izrada ženske haljine prema osobnoj zamisli)

Konstrukcija odjeće (Konstrukcija ženske odjeće / Haljina)

Crtanje i slikanje (Gledanje i doživljaj / Kroki crtež / Crtačka modelacija)

**Ishodi učenja:**

* objasniti važnost odabranog primjera lokalne umjetničke baštine (stećci, Imotska krajina)
* istražiti oblike i forme ornamenata na stećcima
* skicirati oblike i forme stećaka
* grafički prikazati dekoracije / ornamente na stećcima
* identificirati odjevne oblike na stećcima
* prezentirati fotografije stećaka s lokaliteta pod zaštitom UNESCO-a s naglaskom na ornament
* predstaviti rezultate istraživanja primjenom IKT-a
* analizirati simboliku ornamenata srednjovjekovnih nadgrobnih spomenika, stećaka
* izraditi infografiku s ciljem predstavljanja lokalnih suvenira (utemeljenih na tekstilu) primjenom IKT-a
* izraditi infografiku s ciljem predstavljanja lokalnih suvenira (utemeljenih na tekstilu) primjenom IKT-a
* primijeniti elemente tradicijske baštine u oblikovanju modnih proizvoda
* dizajnirati modni proizvod

*\*U zagradama su navedena slova koja označavaju aktivnosti ovog scenarija poučavanja, a njihovom se realizacijom doprinosi ostvarenju pojedinog ishoda.*

**Očekivanja MPT**

**Osobni i socijalni razvoj**

osr A.4.1.: Razvija sliku o sebi.

osr A.4.3.: Razvija osobne potencijale

osr B.4.2.: Suradnički uči i radi u timu

**Poduzetništvo**

A.4.1. Primjenjuje inovativna i kreativna rješenja.

**Učiti kako učiti**

uku A.4/5.1. 1.Upravljanje informacijama Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema

uku A.4/5.3. 3. Kreativno mišljenje Učenik kreativno djeluje u različitim područjima učenja

uku A.4/5.4. 4. Kritičko mišljenje Učenik samostalno kritički promišlja i vrednuje ideje

uku C.4/5.3. 3. Interes Učenik iskazuje interes za različita područja, preuzima odgovornost za svoje učenje i ustraje u učenju

uku D.4/5.2. 2. Suradnja s drugima Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.

**Uporaba informacijske i komunikacijske tehnologije**

ikt C.4.4.: Učenik samostalno i odgovorno upravlja prikupljenim informacijama.

ikt D.4.3.: Učenik predočava, stvara i dijeli ideje i uratke o složenoj temi s pomoću IKT-a.

**Vrednovanja:**

* **za učenje:** kroz praćenje aktivnosti (A, B, C, D, E)
* **kao učenje:** samovrednovanje svog sudjelovanja u timskom radu na istraživačkim aktivnostima, vršnjačko vrednovanje te vanjsko vrednovanje / kvalitativna analiza (B, C, D, E)
* **naučenog:** infografika, portfolio (radna mapa) / e-portfolio (B, C, D, E)

*\*U zagradama su navedena slova koja označavaju aktivnosti ovog scenarija poučavanja, a njihovom se realizacijom doprinosi ostvarenju pojedinog ishoda.*

**Opis aktivnosti:**

|  |
| --- |
| **A** |

**„Ja sam tek onaj koji je u sjeni (...)[[1]](#footnote-1)**

(Izvanučionička nastava - terenska nastava;

Posjet lokalitetima Crljivica i Crkvine u Cisti Velikoj, Imotska krajina)

Prije odlaska na terensku nastavu učenici će biti upoznati s ciljem iste: **istraživanje srednjovjekovnih ornamenata nadgrobnih spomenika Imotske krajine u svrhu primjene u dizajnu tekstila i modne kolekcije.**

CILJ ISTRAŽIVANJA

Cilj istraživanja je ispitati zadovoljstvo učenika u primjeni ornamenata stećaka kao motiva u nastavi Kreiranje odjeće i dodataka u odnosu na ostale motive koji se koristi u nastavi te mogućnosti primjene i modnog potencijala srednjovjekovnih ornamenata.

Istraživanje se sastoji se od dva dijela. U prvom dijelu rezultat su kreativni radovi / skice modnih ideja i modne ilustracije učenika. Završni dio rada je ispunjavanje upitnika učenika koji su sudjeluju u kreativnim / modnim vježbama. Nakon odrađenih vježbi u kojima su motivi bili ornamenti sa srednjovjekovnih stećaka Imotske krajine, učenički su radovi kvalitativno analizirani, a podatci anketnog istraživanja / upitnika biti će kvantitativno analizirani primjenom statističkog programa SPSS.

MJERNI INSTRUMENT

U istraživanju će se koristiti upitnik (sadržajno i jezično prilagođen upitnik zadovoljstva NSS 2018.) za učenike, koji se primijenjuje anonimno. Upitnik se sastoji od pet pitanja koja se odnose na socio-demografske podatke, dok se drugi dio upitnika sastoji od 21 tvrdnje koje učenici procjenjuju na skali Likertovog tipa u rasponu od 1 do 5, pri čemu se 1 odnosi na odgovor „Uopće se ne slažem“, 2 na odgovor „Uglavnom se ne slažem“, 3 na odgovor „Niti se slažem, niti se ne slažem“, 4 na odgovor „Uglavnom se slažem“ i 5 na odgovor „Potpuno se slažem“. Pouzdanost upitnika testiran je koeficijentom unutarnje konzistencije - Cronbachov alfa - koji ukazuje na vrlo visoku razinu pouzdanosti, te iznosi 0,92.

PROBLEM ISTRAŽIVANJA

S obzirom na postavljeni cilj istraživanja definirani su slijedeći problemi:

1) Postoje li razlike u zadovoljstvu u svezi primjene ornamentike stećaka kao metafore u nastavi Kreiranje odjeće i dodataka u odnosu na ostale motive koji su koristili kao poticaj.

2) Postoje li razlike u zadovoljstvu istraživanja motiva i poticaja za modni dizajn u izvornoj stvarnosti (terenska nastava / lokalitet i knjižnica) u odnosu na istraživanje isključivo primjenom Interneta.

3) Postoje li razlike u zadovoljstvu osobnom učeničkom likovnom produkcijiom primjenom motiva istraženih u izvornoj stvarnosti (terenska nastava / lokalitet i knjižnica) u odnosu na primjenu motiva istraženih isključivo putem Interneta.

Temeljem navedenog cilja problema postavljene su slijedeće hipoteze:

H1 Pretpostavlja se kako su učenici zadovoljniji primjenom srednjovjekovne ornamentike stećaka kao motiva u nastavi Kreiranje odjeće i dodataka u odnosu na ostale koje su koristili u nastavi.

H2 Ne postoji statistički značajna razlika u zadovoljstvu istraživanja motiva i poticaja za modni dizajn u izvornoj stvarnosti u odnosu na istraživanje isključivo primjenom Interneta.

H3 Postoje razlike u zadovoljstvu osobnom učeničkom likovnom produkcijiom primjenom motiva istraženih u izvornoj stvarnosti (terenska nastava / lokalitet i knjižnica) u odnosu na primjenu motiva istraženih isključivo putem Interneta.

Kao uvod u istraživački rad na terenskoj nastavi učenici će se prisjetiti poezije Maka Dizdara (Kameni Spavač) kroz kratki dokumentarni film u režiji Bakira Tanovića (1969.) s tekstom pjesnika Maka Dizdara. *Film predstavlja poetsko tragalaštvo za minulim vremenima prisutnim u kamenim zapisima brojnih stećaka.*

<https://youtu.be/C7IVTFGRoSc>

Učenici će pogledati i nastavnikov autorski video na zadanu temu zabilježen na lokalitetu koji će posjetiti.

<https://youtu.be/UqnOwfu1Vos>

Učenici će u svrhu pripreme pročitati i sažetak tematskog predavanja predavača Ivana Alduka, pročelnika Konzervatorskoga odjela u Imotskom, koje će održati na lokalitetu.

<https://tinyurl.com/6tpstdc6>

**Na terenu:** Nakon unaprijed dogovorenog stručnog predavanja o stećcima u povijesnom, umjetničkom i duhovnom kontekstu te njihovom uvrštenju na UNESCO listu svjetske baštine, učenici će sudjelovati u raspravi čije je temeljno pitanje: **Koliko je važno očuvanje kulturne baštine?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **B** |

**„Ureži njegov znak u mekoj bjelini (...)“**

Slijedi timski rad: 3 tima po 3 učenika. Učenici će u izvornoj stvarnosti istraživati oblike i forme ornamenta na stećcima, skicirati će oblike i forme stećaka na lokalitetu uz kratki opis, grafički će bilježiti i prikazati dekoracije / ornamente na stećcima, identificirati će i opisati odjevne oblike na stećcima te fotografirati stećke s naglaskom na ornament. Na kraju aktivnosti svaki tim će na terenu predstaviti svoje rezultate ostalim timovima i sudjelovati će u raspravi o doživljenim oblicima i dekorativnim formama zatečenih ornamenata. Rezultate terenskog istraživanja predstavit će i timski na tematskom **Padletu** uz omogućene komentare istih i njihovu kvalitativnu analizu od strane mentora. Samostalne fotografije srednjovjekovnih ornamenata predstavit ce pojedinačno u alatu **ThingLink**:

Primjer: <https://www.thinglink.com/scene/1429899210446077953>

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **C** |

**(...) ali se oni posakrivaše vješto u iskrslo kamenje**

(Izvanučionička nastava - terenska nastava / rad u knjižnici)

Učenici nastavljaju istraživati u knjižnici temeljem predložene i dostupne literature simboličku funkciju ornamenata zabilježenih na prethodnom terenskom istraživanja i srednjovjekovnih ornamenata na stećcima općenito. Rezultate svojih istraživanja predstavljaju u alatu **Padlet.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **D** |

 **„Rastvorio sam se i potekao Potocima Rijekama Morima (...)“**

Učenici će raspraviti mogućnost interpretacije zabilježenih i istraženih ornamenata u suvremenom modnom oblikovanju putem **Oluje ideja**, primijeniti ornamenate u grafičkom dizajnu infografike s ciljem predstavljanja lokalnih suvenira (utemeljenih na tekstilu) u alatu **Canva.**

Svoje infografike učenici dijele u **Padletu** i vrednuju radove svojih kolega.

Učenici provode i samovrednovanje osobnog doprinosa u timskom radu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **E** |

 **„Trebalo bi se odkameniti i proći bez osvrtanja**

**kroz kamenu kapiju ovog kamenog grada (...)“**

Primjena srednjovjekovnog lokalnog ornamenta u dizajnu odjeće i tekstila:

Koristeći prikupljene materijale na prethodnoj terenskoj nastavi primijeniti srednjovjekovne ornamente sa stećaka u dizajnu tekstila (izraditi kolaž poticaja, istražiti i razraditi modnu ideju - skice, izraditi likovni projekt A3 format, tehnika po izboru).

Koristeći prikupljene materijale na prethodnoj terenskoj nastavi i tijekom istraživanja literature u knjižnici primijeniti srednjovjekovne ornamente sa stećaka u kreiranju modne kolekcije (izraditi kolaž poticaja, istražiti i razraditi modnu ideju - skice, izraditi 2 modna crteža A3 format, tehnika po izboru).

Radove će učenici pojedinačno predstaviti u svrhu kvalitativne analize od strane mentora i vanjske stručne analize.

Na kraju svih aktivnosti učenici će ispuniti upitnik (sadržajno i jezično prilagođen upitnik zadovoljstva NSS 2018.) za učenike, koji se primijenjuje anonimno. Naknadno će uslijediti analiza upitnika.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dodatna literatura, sadržaj i poveznice:**

<https://hrcak.srce.hr/file/354383>

<https://www.matica.hr/vijenac/378/svaki-stecak-svoju-pricu-krije-4267/>

<https://dalmatinskiportal.hr/vijesti/ivan-alduk--stecci-nisu-bogumilski/15803>

<https://imotski.in/radionice-stecaka-u-imotskoj-krajini/>

<https://croativ.net/hrvatska-bastina-stecci-11357/>

**Postupci potpore**

Opis postupaka potpore za učenike s teškoćama (prema Didaktičko-metodičkim uputama za učenike s teškoćama):

Predvidjeti dulje vrijeme izvođenja aktivnosti za učenike s teškoćama, unaprijed ih upoznati s planiranim aktivnostima i zadaćama, dati jasne upute uz provjeru razumijevanja aktivnosti, postavljati kratka i jasna pitanja koja zahtijevaju kratke odgovore, na početku aktivnosti poticati ih i ohrabriti.

Opis postupaka potpore za darovite učenike te učenike koji žele znati više:

Izraditi video uradak na temu istraživačkog rada.

1. Napomena: Nazivi aktivnosti su citati iz knjige Kameni spavač, Mak Dizdar. [↑](#footnote-ref-1)